Teresa Ibañez Axpe

Teresa Ibañez Axpe (Murgia, Araba, 1944ko urtarrilaren 13a) aktorea da, antzerkian, zineman eta telebistan jardundakoa.

 Bizitza 

 Lehen urteak 
Hamabi urte bete arte ikasi zuen, eta adin horretan, sasoi hartako neskato askok legez, ikasteari utzi eta ile-apaindegi batean hasi zen. Adinekoa zela, Gasteizko Helduen Hezkuntza Iraunkorreko Topaketan hasi zen ikasten, eta hantxe aurkeztu zioten bere lehen antzezlanean parte hartzeko aukera, Literatura ikasgaian.

 Aktore ibilbidea 
Antzerkian hasi zen lanean, baina zineman ere parte hartu du film laburretan zein luzemetraietan, bai telebistako telesailetan eta modu nabarmenean antzerkian egin duen ibilbidean.

Antzokiko lehen arrakasta 1995 urtean izan zuen, Matrona Uni Viro lanarekin, Julia antzeztuz, sasoi viktoriarrean tradizioz emakumeei esleitutako paperarekin apurtzeko borrokatzen dena.

Dantza Antzerkiaren Euskal Konpainiako kidea da 2007 urtean sortu zenetik, eta Gasteizko Sustraiak emakumeen antzerki taldearen sortzailea ere bada 90eko hamarkadatik. Gainera, Gasteizko Ortzai konpainiaren sortzaileetako bat da, Iker Ortiz de Zarate bere semearekin batera.

Era berean, emakumearen rola eta emantzipazioaren alde egindako lanarengatik nabarmendu da. Horren adibide da, alde batetik, Las estrellas también brillan en otoño lana, 1996 urtean Gasteizen estreinatu zena, soilik emakumeen banaketa zuena. Bestetik, Ortzai Figaro Garateren Las bodas de Fígaro (euskaraz: Figaroren ezteiak) muntaian, gizarte horretan emakumearen egoera salatzen zuen bakarrizketa nagusia egiten zuen pertsonaia irudikatu zuen.

Arabako ordezkaritzaren munduan duen garrantziarekin lotutako jarduera gisa, 2023 urtean hitzaldi bat eman zuen Kutxa Fundazioaren aretoan, Una vida ante las cámaras y sobre el escenario (euskaraz: Bizitza bat kameren aurrean eta eszenatoki gainean) izenburupean, bere esperientzia filmografikoen eta antzerkikoaren berri emateko; izan ere, erreferentea da Patricia López Arnáiz edo Susana Abaitua bezalako interpreteen belaunaldi oso batentzat.

 Lanak 

 Film laburrak 

 Amores que matan (2000), Itziar Bollainena
 Hadas (2024)
 Ecosistema (2004)

 Film luzeak 

 La flor de mi secreto (1995), dirigida por Pedro Almodóvar
 Mensaka (1998)
 La voz de su amo (2001)
 20.000 especies de abejas (2023), Estibaliz Urresolak zuzendua, Kontxi pertsonaia izan zen

 Telebistako serieak 

 Famosos y familia (1999), Fernando Colomorena
 Hospital Central (2000)
 La que se avecina
 ¿Hay alguien ahí?
 Cuéntame cómo pasó
 Petra Delicado (1999)
 El Pueblo

 Antzerkia 
Teresak, batez ere, eszenatokian antzeztu du, eta hainbat paper antzeztu ditu obra klasikoetan zein obra garaikideetan:

 Matrona Uni Viro
 Las Bodas de Fígaro, Beaumarchaisena
 El Pájaro Verde, Carlo Gozzirena
 Antonio y Cleopatra, Shakespearerena
 La loca de Chaillot, Jean Giraudouxena, protagonista izan zen.
 ¿Y ahora? Eta orain zer? (2011), Iker Ortiz de Zaraterena
 Las azarosas andanzas de dos pícaras pellejas (2020), Iker Ortiz de Zaraterena

 Sariak eta ainztatespenak 

 2011n, Gasteizko Inauterietako pregoilaria
 2012an, Ohorezko Adindu Saria
 2018an, Zuiako Udalaren omenaldia, gizon eta emakumeen arteko berdintasunaren alde egindako lanarengatik
 2023an Ramon Rubial Kultur Saria, 16. edizioa, Ortzai antzerki konpainiari, honen sortzaileetako bat baita
 2024an, Pregoilaria Arabako San Prudentzio jaietan
 2024an, Arabako intsignia, Arabako Diputatu Nagusiak emana, antzerkian eta filmografian egindako ibilbide luzearengatik

 Erreferentziak 

 Kanpo estekak 
 Teresa Ibañez Axpe aktorea, San Prudentzio jaietako pregoilaria
 Teresa Ibañezek pregoilari gisa hunkitu du San Prudentzio eta Estibalizko jaietan
 Teresa Ibañez eta Helena Dueñas "El Pueblo" saioan
 Teresa Ibañez
 Nerea Melgosa San Prudentzio eta Estibalizko Andre Mariaren jaietako pregoian izango da hilaren 24an
 Antzerkia ORTZAI antzerkia theatre
 Teresa Ibañezen paperik onena

Kategoria:Arabako aktoreak
Kategoria:Emakume aktoreak